b'\n_START_ARTICLE_\nOxychalepus\n_START_SECTION_\nUtseende\n_START_PARAGRAPH_\nGanske sm\xc3\xa5 (3-5 millimeter), mer eller mindre firkantede til kileformede, matte, gulr\xc3\xb8de og svarte bladbiller. Hodet er noks\xc3\xa5 lite. Pronotum er trapesformet, kraftig punktert. Antennene best\xc3\xa5r av 11 ledd. Dekkvingene er jevnbrede eller utvidet bakover og har 10 punktstriper, stripene er ordnet parvis, og fire skarpe, opph\xc3\xb8yde lengderibber, punktene grove og noe spredte. Dekkvingenes spiss er piggete\n_START_SECTION_\nLevevis\n_START_PARAGRAPH_\nB\xc3\xa5de larver og voksne lever p\xc3\xa5 planter og eter fra dem. Disse artene holder seg gjerne til \xc3\xa9n eller noen f\xc3\xa5 vertsarter, larvene minerer i bladene til de samme plantene som de voksne gnager p\xc3\xa5. Artene lever mest p\xc3\xa5 planter i erteblomstfamilien, men er ogs\xc3\xa5 registrert p\xc3\xa5 andre plantefamilier.\n_START_SECTION_\nUtbredelse\n_START_PARAGRAPH_\nArtene er kjent fra Mexico i nord til Argentina i s\xc3\xb8r.'